
Forord 


Nærværende skrift er fremkommet som en følge af den strid der, 
uden foranledning fra vor side, blev åbnet af Folkekirke-præsten i 
Allinge ved det sidste Evg. Alliancemøde på Menighedshjemmet 
den 9. jan. d. å. Her fremkom præsten med en række beskyldninger 
mod min forkyndelse, samt mod Evg. Alliance, og til sidst frem- 
hævede han, at frelsen var i barnedåben, og derfor behøvede man 
ikke noget andet end folkekirken og dens lære. Ali det andet blev 
betragtet som noget gøgl. På dette angreb gav jeg et svar ved et 
senere offentligt møde. Men umiddelbart efter mit svar blev der af 
præsten udsendt en skrivelse til alle indbyggere i Allinge-Sandvig. 
Denne skrivelse var først og fremmest et forsøg på at hindre vort 
arbejde blandt børnene. Dernæst var det et forsvar for kirkens lære 
om frelse i barnedåben. Et forsvar, som det blev indrømmet, ikke 
kunne finde sin støtte i det Nye Testamente, men søgte at hente sine 
argumenter andet steds fra. Videre indeholdt dette skrift en række 
insinuerende udtalelser mod min forkyndelse, noget jeg vil lade 
stå for, hvad de er, og derfor ikke kommer nærmere ind på i dette 
skrift. Og endelig kom præsten frem med en del bekymringer ang. 
de mange retninger »indenfor murene«, og sin bedrøvelse over, at 
disse ikke turde betro ham børnene en gang imellem. 

I det efterfølgende skrift vil jeg på en saglig måde tage præstens 
skrivelse op til revision. Jeg forbigår alle personligheder og søger at 
komme ind til sagens kerne. Jeg håber, at dette skrift må blive til 
hjælp for alle dem, der vil tro sandheden. 2. Tes. 2,11—12, og at 
det må sætte enhver ind på sporet af at søge mere ind i Guds ords 
sandhed, så man gør efter, som der står. 


Allinge, d. 1. marts 1955. 


A. H. WALDEMAR 


Folkekirken og Baptisterne 


Det har ofte været hævdet af Folkekirkens ledere, at den luther- 
ske kirke har barnedåben som grund. Men er barnedåben kirkens 
grundvold, så har den jo dømt sig selv, fordi den bygger på en 
forkert grundvold. I følge det Nye Testamente er nemlig kirkens 
eller menighedens grund noget helt andet end barnedåben. 

Der står nemlig: »At ingen kan lægge en anden grundvold end 
den, der er lagt, nemlig Jesus Kristus.« 1. Kor. 3, 11. Jesus kendte 
intet til barnedåb, ej heller har han talt om den. Det indrømmes jo 
af de fleste og endog af de samme ledere, at barnedåben ikke er 
nævnt i N. T. Men er grunden uholdbar, hvad er så bygningsvær- 
ket? — Den lutherske kirkes lære går ud på, at frelsen meddeles i 
dåben, og derfor består kirken af sognemedlemmer, der ved barne- 
dåb i ubevidst tilstand er blevet indlemmet i kirken som »frelste« 
medlemmer. Der er dog en del af disse, der senere i livet har op- 
levet genfødelse ved personlig overgivelse til og tro på Kristus, men 
kirken har som sådan øjensynlig ikke brug for disse »subjektive« 
oplevelser. Den lærer, at alle er frelste i kraft af barnedåben. C. H. 
Sharling skriver i Evg. Luthersk dogmatik: »Med henblik herpå 
kan dåben bestemmes som den af Kristus indstiftede hellige hand- 
ling, hvorved den troende (altså barnet) under overøsning af vand 
og bekendelse af troen på den treenige Gud i hans navn optages i 
menigheden og derved modtager syndsforladelse og genfødelse til 
et helligt liv, (og videre) Dåbens positive virkning er den Hellige 
Ånds meddelelse og genfødelse«. Den logiske følge af dette må da 

være, at det barn, der ikke er barnedøbt, er — ikke genfødt, har 
ikke fået syndsforladelse, har ikke den Hellig Ånd, og er fortabt. 
Luther siger da også, at barnet før dåben »sidder i djævelens 
strube«, og en anden luthersk dogmatik siger om dåbens virkning, 
at »den udfrier fra syndens og mørkes rige, i hvilken den uigen- 
fødte (her det nyfødte og udøbte barn) er bundet. — Dåben frier 
fra døden og djævelen«. Efter den Lutherske kirkes lære vil altså 
enhver moder, der føder et barn, føde et djævelens barn, der så kan 
blive gjort til et Guds barn, ved at præsten overøser det med vand, 
— dør det forinden, må det gå fortabt. Lykkeligvis er der mange 
lutheranere, der ikke tror på denne lære, det er blot underligt, at 
man kan blive stående i en kirke, hvis lære man ikke tror på. Men 
når kirkens lære er frelse i bårnedåben og lægger dette som grund 
for hele kirkens beståen, så kan man også forstå, at den ikke har 
plads for de »subjektive« oplevelser. Men hvorfor bruge ordet 
»subjektiv« som om det var et skældsord? Man kan jo lige så godt 
sige personlige oplevelser, for det er vel det, der menes. Men hvad 
så med det Nye Testamentes kristendom? Den er jo personlig, og 
er den ikke personlig, så er den heller ikke noget værd. Det, de før- 
ste apostle oplevede, det Paulus oplevede på Damaskusvejen, det 
milioner andre har oplevet, er jo en personlig frelse i Jesus Kri- 
stus. Det er at være en kristen, og har man ikke denne erfaring, så 
er man ingen kristen, selv om man er blevet gjort til en »navne- 
kristen«. Frelsen i følge det N. T. må være både personlig og er- 
faringsmæssig, men det er alligevel ikke frelsens grund. Grunden er 
Jesus Kristus og hans forsoningsværk. Men som han selv var livet, 
så giver han også liv, og livet må da siges at være ret personligt for 
den enkelte. Når derfor baptister og andre troende døbte beskyldes 
for, at vi lægger frelsens og menighedens grund i religiøse »subjek- 
tive« oplevelser, fordi vi kræver tro, så er det en misforståelse. En 
sådan misforståelse må bero på, at man ikke ved, hvad man taler 
om, eller man ikke har undersøgt, hvad vi tror og lærer, eller ikke 
vil undersøge det for i påkommende tilfælde at kunne gøre folk 
bange for os. Ethvert menneskes erfaring indeholder både noget 
objektivt og noget subjektivt, ellers var den slet ikke nogen erfa- 

ring. Og naturligvis bygger vi alle først på det objektive. Det sam- 
me tror vi også om vore lutherske brødre. Derfor bygger vi vor 
frelse på Kristus alene, og ordet om ham viser hen til ham, og det 
samme gør Helligåndens vidnesbyrd, og også den kristne dåb. Guds 
gerning til frelse i ham er vor klippegrund. Men den bliver netop 
vor og alle andres ved subjektiv tilslutning til den og modtagelse af 
den; og det er netop, hvad troen er: Modtagelse, fællesskab, lydig- 
hed og forventning, altså ikke blot en enkelt ting af dette, men alt i 
et, og selv endnu mere til. 

En anden ting, der til tider hævdes fra folkekirkens side, er, at 
de børn, der er døbte i kirken, er ikke alene blevet Guds børn, men 
de er også kirkens børn, og forældrene har forpligtet sig til at op- 
drage dem i kirkens tro og lære. Resultatet af denne tankegang vil 
da blive den, at enhver mission uden for selve kirken er uberet- 
tiget og må betragtes som et indhug på kirkens område og i dens 
ejendomsret. — Vi andre kirkesamfund kan imidlertid ikke respek- 
tere denne påstand om den Lutherske kirkes ejendomsret på men- 
nesker. Vi har jo religionsfrihed i vort demokratiske samfund, og 
denne frihed giver enhver ret til selv at vælge, hvilken religiøs op- 
fattelse, han vil følge, og hvorledes ens børn skal opdrages. 

Søger kirkens ledere ved dåben at forpligte sine medlemmer til 
troskab mod den lutherske lære, så er jeg overbevist om, at de 
fleste, der lader sine børn døbe, er ikke klar over den forpligtelse, 
de går ind under, men handler efter tradition uden at tænke dybere 
over, hvad de binder både sig selv og barnet til. En sådan forplig- 
telse er jo også en form for åndstvang og ensretning, navnlig da 
det er børn, man handler med. 

Men der er heldigvis også mange tusinde i vort land, der har 
været glade for at kunne sende børnene til baptisterne. Og det er 
ikke hovedsagen for os at indgive børnene visse dogmatiske menin- 
ger om dåben, men at give dem evangeliet om Jesus som frelser. 
Og vi fortrøster os til, at de selv senere vil tage stilling til lære- 
spørgsmål, og selv om de ikke vil vælge vor vej og overbevisning, 
glæder vi os over, at vi fik lov til at vise dem hen til den eneste frel- 
ser, der er frelser i sandhed ind for ethvert kristent kirkesamfund. 

Så vi føler ikke, at vi gør den lutherske kirke nogen uret, selv om 
vi har børn hos os, hvis forældre har ladet dem døbe i folkekirken. 
Tvertimod. Det er den samme Herre og Frelser, vi forkynder, som 
den, de er forpligtet på, og der er ingen af børnene, der kan beklage 
sig over noget pres fra vor side, og vi har heller aldrig prøvet på 
at øve nogen åndstvang på dem af nogen art. 

Derfor virker vi også med stor frimodighed og forkynder evan- 
geliet, sådan som det står, og vi har sagt os løs fra alle skammelige 
snigveje. Heller ikke forfalsker vi Guds ord. Dersom denne for- 
kyndelse af evangeliet fører til, at barnedøbte mennesker kommer 
til at tvivle på barnedåben, så er det kun et resultat af, at evangeliet 
siger noget andet end det, kirken lærer. Det kan man ikke kalde for 
at »åndelig rodhugge mennesker«. 

Når et menneske uden viden og vilje er blevet plantet i en kirke- 
lig jordbund og det ikke kan finde tilstrækkelig åndelig næring der, 
men i stedet opdager uoverensstemmelser mellem kirkens lære og 
Nye Testamente, så må man ikke undres over, at man søger at få et 
andet ståsted. Mon ikke dette er baggrunden for dannelsen af de 
forskellige retninger »indenfor murene«? Man har følt utilstræk- 
keligheden i kirken, derfor de mange andre missionshuse. Tro hel- 
ler ikke, at de, der lader sig døbe som troende, gør dette uden over- 
bevisning og alvorlig overvejelse. Og deres overbevisning og vilje 
til at følge Guds ord og deres egen samvittighed må respekteres lige 
så meget som den, der fik reformatorerne til at bryde med den ka- 
tolske ensretning. Det er muligt, at en præst kan få et søgende og 
spørgende menneske til at slå sig til ro med tingene som de er, men 
burde det ikke være en præst og sjælesørgers gerning at lede men- 
nesker længere frem til en mere helhjertet efterfølgelse af evan- 
geliet? 

I Evangeliet står der intet om barnedåb, men derimod, at man 
skal lade sig døbe, når man er kommet til tro på den Herre Jesus 
Kristus. 

Karl Barth siger om barnedåben: »at mån kan ikke sagligt og 
eksegetisk motivere, at dåbskandidaten i en kristen dåb alene er et 
passivt objekt. Tværtimod kan det eksegetisk og sagligt påvises, at 

han i denne akt også er et handlende subjekt, og at han, hvor gam- 
mel han end må være, absolut ikke kan være spædbarn«. 

At de apostoliske fædre såsom Justinus Martyr, Polykarp og 
Irenæus taler om barnedåb passer ikke, og kan ikke bevises; men 
at senere barnedøbte teologer har prøvet på at forudsætte barnedåb 
i løsrevne udtalelser af nævnte mænd, det er bevist. 

Iøvrigt kan man jo læse andre skrifter fra samme tid. Til eks. 
»De tolv apostles lære«, skrevet ca. år 120 e. K. Det vil være gan- 
ske umuligt at placere barnedåb der — ja, dåb af børn kan umu- 
ligt have været kendt. Nej, baptisterne forkaster ikke barnedåben 
af mangel på historisk kendskab til disse »fædres« skrifter, men 
netop på grund af historisk viden om dem. Det er også historisk 
kendt, at barnedåben fik sin plads i kirken, da dennes porte blev 
åbnet for verden, og masserne strømmede ind i den, og hvor også 
hedenske elementer og tankegang fik plads i kirken. Derfor går 
baptisterne til Nye Testamente for at finde det sande ord også om 
dåben, Det N. T., hvor barnedåben ikke er nævnt, som også lu- 
therske præster indrømmer. For at citere prof. Fr. Schleiermacher: 
»Alle spor af barnedåb, som man har villet finde i N. T., må først 
indsættes deri.« 

Der var kun een dåb på N. T. tid, og det var dåb af troende — 
vel at mærke bekendende troende, jfr. Ap. G. 8, 37. Her tillader jeg 
mig at citere prof. Skydsgaard, København: »Den første kristne 
bekendelse var den, dåbskandidaten aflagde forud for dåben, og 
ingen blev døbt uden at have aflagt denne bekendelse.« Den var 
altså ikke for alle, enten man var barn eller voksen. 

Ang. de steder, der taler om husdåb, så står det jo frit for enhver 
at læse disse steder, og så kan man jo med lidt sund fornuft prøve 
på, om der kan være tale om spædbørn. Jeg skal blot indskrænke 
mig til at citere Karl Barth: »I N. T. blev man ikke båret til dåben, 
men man kom til den.« I den efterfølgende dåbsordning, sådan som 
det tydeligt fremgår af f. eks. Ap. G. 8, 28 flg. 10, 44 flg. 16, 13 
flg. 16 32, flg 18, 8 flg. finder vi ikke nogen plads til spædbørn. 
Og videre: At Jesus i følge Matt. 19. 13 flg. lod børnene føre til 
sig, bad over dem og lagde sine hænder på dem, og at han i følge 

han i denne akt også er et handlende subjekt, og at han, hvor gam- 
mel han end må være, absolut ikke kan være spædbarn«. 

At de apostoliske fædre såsom Justinus Martyr, Polykarp og 
Irenæus taler om barnedåb passer ikke, og kan ikke bevises; men 
at senere barnedøbte teologer har prøvet på at forudsætte barnedåb 
i løsrevne udtalelser af nævnte mænd, det er bevist. 

Iøvrigt kan man jo læse andre skrifter fra samme tid. Til eks. 
»De tolv apostles lære«, skrevet ca. år 120 e. K. Det vil være gan- 
ske umuligt at placere barnedåb der — ja, dåb af børn kan umu- 
ligt have været kendt. Nej, baptisterne forkaster ikke barnedåben 
af mangel på historisk kendskab til disse »fædres« skrifter, men 
netop på grund af historisk viden om dem. Det er også historisk 
kendt, at barnedåben fik sin plads i kirken, da dennes porte blev 
åbnet for verden, og masserne strømmede ind i den, og hvor også 
hedenske elementer og tankegang fik plads i kirken. Derfor går 
baptisterne til Nye Testamente for at finde det sande ord også om 
dåben. Det N. T., hvor barnedåben ikke er nævnt, som også lu- 
therske præster indrømmer. For at citere prof. Fr. Schleiermacher: 
»Alle spor af barnedåb, som man har villet finde i N. T., må først 
indsættes deri.« 

Der var kun een dåb på N. T. tid, og det var dåb af troende — 
vel at mærke bekendende troende, jfr. Ap. G. 8, 37. Her tillader jeg 
mig at citere prof. Skydsgaard, København: »Den første kristne 
bekendelse var den, dåbskandidaten aflagde forud for dåben, og 
ingen blev døbt uden at have aflagt denne bekendelse.« Den var 
altså ikke for alle, enten man var barn eller voksen. 

Ang. de steder, der taler om husdåb, så står det jo frit for enhver 
at læse disse steder, og så kan man jo med lidt sund fornuft prøve 
på, om der kan være tale om spædbørn. Jeg skal blot indskrænke 
mig til at citere Karl Barth: »I N. T. blev man ikke båret til dåben, 
men man kom til den.« I den efterfølgende dåbsordning, sådan som 
det tydeligt fremgår af f. eks. Ap. G. 8, 28 flg. 10, 44 flg. 16, 13 
fig. 16 32, flg 18, 8 flg. finder vi ikke nogen plads til spædbørn. 
Og videre: At Jesus i følge Matt. 19. 13 flg. lod børnene føre til 
sig, bad over dem og lagde sine hænder på dem, og at han i følge 

Matt. 21, 15 modtog lovprisning fra børns og spædbørns mund er 
et bevis for, at hans rige i sig selv er større end hans kirke, men 
absolut ikke noget bevis for, at sådanne børn skulle døbes.« Man 
kan ikke med redelighed og sand forskning komme til det resultat, 
at børn skal døbes. Prof. dr. Johs. Schneider siger om barnedåben: 
»Der tales ganske vist i nogle tilfælde om, at man lod sig døbe med 
hele sit hus. Det kan i sådanne tilfælde være forekommet, at også 
børn blev døbte, men børn, der bevidst kunne modtage frelsesbud- 
skabet og tro. Dåben er sikkert ikke blevet brugt på småbørn. En 
sådan fremgangsmåde ville modsige den grundtanke, der gang på 
gang kommer til udtryk i Ap. G. Det er utænkeligt, at man har 
savnet overensstemmelse på dette punkt i Ukristendommen. Ap. G. 
indtager heller ikke nogen særstilling i dette spørgsmål. At Paulus 
ikke kender barnedåb i den forbindelse, som man nu forbinder den, 
fremgår af 1. Kor. 7, 14, hvor Paulus taler om, at de børn, som er 
fødte i ægteskab mellem en troende og en ikke-troende, er »hel- 
ligede« gennem den af forældrene, der er kristen. Dersom Paulus 
havde været vidende om, at man lod små børn døbe, kunne han 
jo ganske ligetil have påberåbt sig dette. Udtalelsen om, at børnene 
gennem den troende moder eller den troende fader er »helligede«, 
viser klart, at Paulus ikke kan vise hen til barnedåb i betydning af 
spædbarnsdåb.« 

Det turde klart fremgå heraf, at vor tids førende bibelforskere er 
enige om, at barnedåb er noget, der er ukendt for den kristne me- 
nighed på N. T. tid og heller ikke burde forekomme i menigheeden 
i dag. Hvad er den kristne menighed for noget? Ja, man kan selv- 
sagt skrive meget om det. Men kort kan det siges, at den er en le- 
vende »organisme«, der består af bekendende døbte, troende menne- 
sker, der lever et oprigtigt kristenliv og på et lokalt sted har sluttet 
sig sammen og har en vis form for organisation efter N. T, mønster. 
I denne menighed er dåben et fast led både i forkyndelsen og menig- 
hedens liv. Og denne dåb er mere end en lydighedshandling, og Gud 
ske lov også noget andet. Men den er aldrig, har aldrig været og 
bliver aldrig et selvvirkende sakramente med magisk virkende frel- 


frelseskraft. Ordet »sakramente« indførte Tertulian (160—230) i 

det kirkelige sprogbrug. Men først på Tridentinerkonciliet (1545— 
1563) blev det fastslået som en »guddommelig forordning, der har 
evne til at meddele guddommelig nåde.« Den Lutherske kirke over- 
tog både sakramentnavnet og sakramentsbegrebet fra den Katolske 
kirke. Derfor forkynder lutherkirken frelse i barnedåben. At en 
sådan lære om genfødelse og frelse i dåben strider imod både Bibe- 
len og den kristne erfaring, må vist de fleste indse. Det er klart, at 
hvad nytte dåben end gør, kan den ikke genføde, frelse og omskabe 
et menneske. Det er de mange ufrelste barnedøbte et vidnesbyrd om. 
Når så barnedåben er forkert i følge det N. T., så kan den heller 
ikke være nogen dåb, og så er det ikke gendåb at døbe allerede 
»barnedøbte« mennesker, når disse er kommet til tro på Kri- 
stus. Hvad barnedåben betyder som velsignelse af de små i forbin- 
delse med forbønnen og velsignelsen, der samler sig om barnet, det 
skal man ikke underkende. Men den kan ikke kaldes for en kristen 
dåb og burde ikke foretages med overøsning af vand, men ganske 
enkelt være en børnevelsignelse. En sådan har vi baggrund for i 
evangeliet. Når den derimod kaldes for dåb, er den malplaceret og 
fører falske forestillinger med sig. Den gør kirken til en institution, 
hvori sakramente og opragelse spiller hovedrollen. Den har skabt 
og skaber en form for »kristen kultur«, men den menighed af 
troende, som det N. T. beskriver, bliver tvunget i baggrunden. Det 
er det, der er sket i kirkens historie op gennem middelalderen (ca. 
år 476 til 1500), hvor hele nationer til tider blev tvangsdøbte og 
på den måde »kristnet«. Det er eftervirkningerne af denne udvik- 
ling, vi har i den Katolske og Lutherske kirkes dåbspraksis. Derfor 
lyder det, at man skal se tilbage på »Guds nåde i din dåb.« Men 
hvor i N. T. står det? Er det ikke et foster af menneskelig vrang- 
forestilling? Udtrykket er jo ikke nyt, men hvad bibeltroskab angår, 
står det på linje med: »at enhver bliver salig i sin tro.« Det står 
nemlig heller ingen steder. 

Visselig beviser Gud sin nåde i alt, hvad han har gjort og for- 
ordnet for os; men den nåde, han beviser ved dåben, er ikke i be- 
tydning af en syndsforladende nåde. Det giver Gud et menneske ved 
troen på Jesus Kristus.« Enhver, som tror på ham, skal få synder- 

nes forladelse ved hans. navn.« Ap. G. 10, 43. Denne syndernes for- 
ladelse.kan man få, selv om.man ikke kan blive døbt. Men.der, hvor 
dåb. kan foretages, bør den ske, og her bliver dåben symbolet på og 
udtrykket for og bekendelsen af den syndsforladende nåde, Gud har 
givet det menneske, der tror på hans Søn. Men det står da også 
klart, at en sådan dåb kun kan foretages på den, der personligt 
bekender sig til Jesus Kristus. Frelsesordenen i Ap. G. er da også 
tydelig denne: Modtagelse af det forkyndte ord, tro og fuldbyrdelse 
af dåb på den troende. For sådanne står dåben som tegnet på, at det 
gamle liv er opløst, idet man lader sig begrave i vandet, og at man 
er blevet indsat i det nye liv med Kristus — Kristi opståndelsesliv, 
idet man bliver oprejst af vandet. Rom. 6, 4, Kol. 2, 12. Det betyder 
imidlertid ikke, at vi er færdige eller fuldkomne. Vor nye livsind- 
stilling må gennemtrænge hele vor jordiske tilværelse. Vi må leve 
et helt nyt liv. Rom. 6, 4. Vort liv skal være til Guds ære. Dåben 
bliver da udgangspunktet for den kristnes nye sædelige liv — for en 
ny vandel. Men man skal ikke tage udgangspunktet og gøre det til 
midlet til et magisk, selvvirkende sakramente. En sådan frem- 
gangsmåde strider imod hele det Nye Testamentes lære og kristen- 
dommens væsen. 

Enhver kristen inden for den lutherske kirke ved da også dette. 
Deres egen oplevelse af genfødelse og frelse ved troen på Jesus 
Kristus vidner jo imod kirkens upersonlige frelseslære, Mange af 
dem har dannet sig sine egne teorier om barnedåbens berettigelse 
og væsen — teorier, der ikke er i. overensstemmelse med kirkens 
lære. Så godt som alle disse troende indenfor kirken bekender sig 
til en personlig modtagelse af evangliet til frelse. Derfor driver de 
også mission blandt andre. De er frelste ved modtagelsen af nåden 
i Kristus, derfor har vi andre også fællesskab med dem. Vi ønsker 
at have fællesskab med alle, som har oplevet det samme som vi. Kri- 
stent fællesskab er ikke fællesskab i dogmatiske eller kultiske menin- 
ger, men fællesskab i Kristus alene. Det fællesskab kan man eje, 
selv om man ellers er meget uenige om dåbsopfattelse, kirkestyre 
etc. Åt være fælles i Kristus, betyder at eje det åndelige liv og dets 
rigdomme i ham. Og det er hans udtrykte vilje, at alle kristne skal 

erkende dette fællesskab på trods af alle forskelle. Det er også ved 
den genfødelse, som han bevirker i os, at vi kan eje kærligheden til 
hverandre på trods af alle forskelle, fordi vi alle er syndere, der er 
frelst ved hans kors. Een Bibel, een Frelser, een Gud og alles Fader, 
een Ånd og een forpligtelse til at vidne for verden om Guds kærlig- 
hed i Kristus, er de realiteter, der bringer os alle nær hverandre. 
Og der findes intet andet fællesskab, der kan holde i frihed. 

At også de kristnes fællesskab kan udsættes for prøver, det er 
givet. Det sker til eksempel dersom det fra baptistisk side bliver 
fremsat nedsættende udtalelser om barnedåben, eller når den troen- 
des dåb, vi praktiserer, af lutheranere bliver kaldt for »gendåb«, 
eller vor kirke bliver betegnet som en »sekt«. Værre kan det endog 
blive, dersom kirkens ledere giver sig til at høre på udtalelser og 
citater, der er løsrevet fra deres sammenhæng. — Men alle disse 
ting kan kun beklages og angres. Fællesskabet i Kristus må ikke 
lide nederlag af sådanne grunde, og det vil heller ikke gøre det, 
dersom vi er bundet mere til Kristus end til det respektive kirke- 
samfund. 

Men desværre forveksles dette fællesskab i Kristus med fællesskab 
i kirkesamfund, i troeslære, i smag, i kultur etc. Der er dog intet 
af den slags fællesskab, der kan tåle den belastning som enheden i 
Kristus kan det. Derfor kan det ikke nytte at vente med at komme 
sammen i kristen enhedsbekendelse, indtil vi er enige om alt. Vi 
må lade enheden i Kristus gælde trods alle vore forskelligheder og 
uenigheder. Det er det, vi skulle nå hen til i Evg. Alliance, og det 
er Alliancens tanke og mål. Derfor er også både Baptistsamfundet 
og Den lutherske Kirke medlvmmer af Kirkernes Verdensråd som 
et udtryk for det dybbeste fællesskab mellem os. 

A. H. Waldemar. 


